প্রশান্ত মহাসাগরীয় সুবর্ণ জিরিয়া ইউরোপীয় জিরিয়ার তুলনায় লম্বা লেজযুক্ত। তবে এটি তুলনামূলক ছোট। সোনা জিরিয়া পালকের উপর হলুদ ও কালো রঙের ছটা থাকে। পালক মাঝারি ধরনের লম্বা। এদের চোখ কালো। চোখের উপর ডোরকাটা সাদা ও কালো মুকুট আছে। সোন জিরিয়ার ঠোঁট পেন্সিলের ন্যায় কালো,বুক সাদা। নীতিদীর্ঘ এই পাখির দীর্ঘ পা এবং পায়ের পাতা কালো। লেজের পুচ্ছ ছোপ ছোপ সাদা ও কালো রঙ। প্যাসিফিক বা প্রশান্ত মহাসাগরীয় সোনা জিরিয়া ছাড়াও ইউরোশিয়ান এবং আমেরিকা প্লোভার বা জিরিয়া রয়েছে। তবে প্যাসিফিক প্লোভার ইউরোশিয়ান এবং আমেরিকা প্লোভার বা জিরিয়ার তুলনায় কম সোনারী প্লোভার । এদের সাধারণত সমুদ্র পাড়ে দেখা যায়। শীতের শুরু থেকেই এদেশে আসতে শুরু করে।